Pielikums Nr. 5
Atklāta konkursa „Pārtikas produktu piegāde Jauno Līderu vidusskolai”
(iepirkuma identifikācijas Nr. CN LAP 2024/01)

LĪGUMA PROJEKTS 
par pārtikas produktu piegādi Jauno Līderu vidusskolai

Līgatnē, 				                                                     2024. gada ___.______________

__________________, reģistrācijas Nr. ___________, juridiskā adrese:_____________, kuras vārdā saskaņā ar nolikumu rīkojas ____________________, turpmāk tekstā - Pasūtītājs, no vienas puses, un
 _____________________, reģistrācijas Nr._____________, tās ___________ personā, kura (-š) darbojas uz _____________ pamata, turpmāk tekstā – Piegādātājs, no otras puses, turpmāk abas kopā un atsevišķi sauktas Puses, pamatojoties uz atklāta konkursa “Pārtikas piegāde Jauno Līderu vidusskolai”, iepirkuma identifikators Nr. CN LAP 2024/01, turpmāk tekstā – Atklāts konkurss,  _______________________________________rezultātiem iepirkuma __________ daļā[footnoteRef:1] un Piegādātāja iesniegto piedāvājumu, noslēdz šāda satura līgumu, turpmāk tekstā – Līgums:  [1:  Ja ir noteikts viens uzvarētājs vairākām iepirkuma daļām, tad ar piegādātāju tiek slēgts viens Līgums un Līguma pielikumos tiek pievienoti visi Tehniskie un finanšu piedāvājumi par tām daļām, par kurām ar Pārdevēju tiks slēgts Līgums.] 



1. Līguma priekšmets
1.1. Pasūtītājs pērk, un Piegādātājs pārdod un piegādā ____________________(turpmāk – Prece), kuras tehniskā specifikācija, cena un orientējošais daudzums ir noteikts Līguma 1. pielikumā, kas ir Līguma neatņemama sastāvdaļa. 
1.2. Līguma 1.pielikumā Preces daudzums ir norādīts maksimālais plānotais piegādājamais apjoms un Pasūtītājam, ņemot vērā objektīvus apstākļus, var iegādāties Preci atbilstoši reālajai nepieciešamībai par nepilnu apjomu. Gadījumā, ja Līguma darbības laikā netiek sasniegta Līguma summa vai Preces iegādātas plānotajā apjomā, Pasūtītājam nav pienākums atmaksāt Piegādātājam starpību.
1.3. Piegādātājs piegādā Tehniskajā piedāvājumā norādītās Preces, Pasūtītāja pieteiktajā (ar atsevišķi noformētu pasūtījumu) daudzumā, kā arī garantē nekvalitatīvas/neatbilstošas Preces nomaiņu, saskaņā ar Līguma noteikumiem.
1.4. Pasūtītāja kontaktpersona ir <>, tālr. <>, e-pasts;<>.

2. Līgumcena un norēķinu kārtība
2.1. Līguma kopējā summa līguma darbības laikā nedrīkst pārsniegt EUR _____ (summa vārdiem) bez pievienotās vērtības nodokļa (turpmāk – PVN). PVN tiek maksāts saskaņā ar normatīvajos aktos noteikto likmi un noteiktajā kārtībā.
2.2. Cena par Preces 1(vienu )vienību ir norādīta Piegādātāja iesniegtajā piedāvājumā.
2.3. Preces/Preču cenā ir iekļautas visas tiešās un netiešās Piegādātāja izmaksas, kas varētu rasties un ir saistītas ar Līgumā noteikto saistību izpildi, tai skaitā transporta izmaksas, izmaksas, kas saistītas ar Preces piegādi, iekraušanu, izkraušanu, darbaspēka izmaksas, tehniskais nodrošinājumus u.c. 
2.4. Pusēm ir tiesības vienreiz Līguma darbības laikā pārskatīt Preces cenu par vienību ne agrāk kā 6 mēnešus no Līguma parakstīšanas dienas, ja saskaņā ar Latvijas Republikas Centrālās statistikas pārvaldes patēriņa cenu vai attiecīgās nozares ministriju uzturētās konkrēto preču tirgus cenu apkopojuma lapās ietvertie dati liecina par cenu pārmaiņām konkrētajai preču grupai – cena pieaugusi vai samazinājusies vismaz par 10% no iepriekš nolīgtās cenas, vai degvielas cenas izmaiņas pārsniedz 15 % procentus no degvielas cenas līguma noslēgšanas brīdī.
2.2.1.	Cenas var tikt pārskatītas, gadījumā, ja Piegādātājs iesniedz Pasūtītājam (vai otrādi) rakstisku pieprasījumu, kas balstīts uz Centrālās statistikas pārvaldes aprēķināto pārtikas produktu izmaksu indeksu vai attiecīgās nozares ministriju uzturētās konkrēto preču tirgus cenu apkopojuma analīzi par cenu izmaiņām;
2.2.2.	var indeksēt visu vai arī atsevišķu pārtikas produktu cenas.
2.5. Līguma 2.4. punktā minētie grozījumi attiecībā uz Preces vienības cenu, ko noteic visu secīgi veikto grozījumu naudas vērtības summu, nedrīkst pārsniegt 40%. Preču cenu izmaiņas Piegādātājs nedrīkst attiecināt uz jau pasūtītām Precēm.
2.6. Puses vienojas, ka Pasūtītājs samaksu par Preci veic bezskaidras naudas norēķinu veidā ar bankas starpniecību uz Piegādātāja rēķinā norādīto bankas kontu 30 (trīsdesmit) dienu laikā no Preces piegādes dienas pēc Piegādātāja iesniegtā un Pasūtītāja akceptētā preču pavadzīmes – rēķina saņemšanas dienas.
2.7. Izrakstot pavadzīmi, tajā obligāti jānorāda Līguma numurs un datums, pretējā gadījumā Pasūtītājs ir tiesīgs bez soda sankciju piemērošanas kavēt 2.6. apakšpunktā noteikto maksājumu termiņu.
2.8. Līgums neuzliek Pasūtītājam pienākumu izmantot visu Līguma summu, Pārtikas produktu piegādes apjoms līguma izpildes laikā var mainīties, atkarībā no klientu skaita iestādē.
2.9. Ja Pārdevējs maksājumu dokumentus (Preču pavadzīmes-rēķini) sagatavo elektroniski, tad tie jānoformē atbilstoši Grāmatvedības likuma 11. panta noteiktām prasībām. Elektroniski sagatavotie rēķini tiek nosūtīti uz Pasūtītāja e-pasta adresi <>.
2.10. Par samaksas dienu ir uzskatāma diena, kurā Pircējs ir veicis pārskaitījumu.
2.11. Ja piegādāta nekvalitatīva vai Līgumam, tā pielikumiem vai spēkā esošajiem normatīvajiem aktiem neatbilstoša Prece, par ko Līgumā noteiktā kārtībā sastādīts pretenzijas akts, norēķināšanās par Preci notiek pēc tās apmaiņas pret kvalitatīvu un atbilstošu Līguma un spēkā esošo normatīvo aktu noteikumiem. 

3. Līguma izpildes termiņš, vieta un piegādes noteikumi
3.1. Līgums stājas spēkā ar tā līdzēju abpusējas parakstīšanas dienu un ir spēkā 12 (divpadsmit) mēnešus vai līdz brīdim, kad Pasūtītājs ir izlietojis visu Līguma 2.1. punktā norādīto Līguma kopējo summu, atkarībā no tā, kurš nosacījums iestājas pirmais.
3.2. Preces/Preču piegādes vieta ir Jauno Līderu vidusskola, Strautu iela 4, Līgatne, Cēsu nov., LV-4110.
3.3. Pasūtītājs veic Preces pasūtījumus atbilstoši savām vajadzībām. Prece tiek piegādāta pa daļām saskaņā ar Pasūtītāja atsevišķu pasūtījumu, Pasūtītājam nosakot Preces veidu, daudzumu, piegādes dienu/datumu.
3.4. Pasūtītājs piesaka Preču piegādes pasūtījumu Piegādātājam pa tālruni:___________ vai elektroniski uz e-pastu________ pasūtot nepieciešamo apjomu saskaņā ar Atklāta konkursa nolikuma Tehnisko specifikāciju.
3.5. Pasūtījumā Pasūtītājs norāda Preces veidu, daudzumu, piegādes vietu un vēlamo piegādes laiku. 
3.6. Piegādātājam, ne vēlāk kā 2 (divas) stundas pēc pasūtījuma saņemšanas jāapliecina, ka pasūtītā Prece tiks piegādāta noteiktajā sortimentā un daudzumā, paziņojot par to Pasūtītājam tādā pašā veidā, kādā tika saņemts pasūtījums.
3.7. Piegādātājs apņemas nodrošināt Pasūtītāju ar pieteikto Preces sortimentu un daudzumu, un vēlāk radušās pasūtījuma izpildīšanas grūtības nedod Piegādātājam tiesības atkāpties no pasūtījuma izpildīšanas.
3.8. Katra Preces piegāde tiek noformēta normatīvajos aktos noteiktajā kārtībā ar izrakstītu preču pavadzīmi – rēķinu. Pieņemot piegādāto Preci, Pasūtītājam ir jāpārbauda piegādātās Preces atbilstību pasūtītajam, Preces un tās cenas atbilstību Piegādātāja Piedāvājumā norādītajam un noteiktajām cenām un preču – pavadzīmei – rēķinam, un jāizdara atzīme par Preces pieņemšanu uz vien no preču – pavadzīmes – rēķina eksemplāriem.
3.9. Katra preču nodošanu – pieņemšanu noformē ar Preču pavadzīmi, kuru Pasūtītāja pilnvarotā persona paraksta pēc Preces daudzuma un kvalitātes (ja Preču kvalitāti ir iespējams vizuāli konstatēt Preču pieņemšanas laikā) pārbaudes.
3.10. Ja, pieņemot Preci no Piegādātāja, Pasūtītājs konstatē iztrūkumu iesaiņojumā vai Preces bojājumu, grauzumus, vītumus, puvumu vai kādus citus bojājumus, Pasūtītājs sastāda defekta aktu, piedaloties Piegādātāja pārstāvim. Piegādātājam jānovērš konstatētie trūkumi uzreiz, Ja konstatēto trūkumu novēršana uzreiz nav iespējama, tad šos trūkumus novērš pusēm savstarpēji vienojoties, Pasūtītāja noteiktajā termiņā.
3.11. Pasūtītājam ir tiesības pārliecināties par Preču atbilstību pasūtījumam un Līguma noteikumiem 2 (divu) darba dienu laikā no preces pieņemšanas. Ja tiek konstatēts, ka piegādātā Prece neatbilst Pasūtītāja veiktajam pasūtījumam vai tiek konstatēti Preces defekti, bojājumi vai neatbilstība citām Līguma, tā pielikumu vai normatīvo aktu prasībām, Pasūtītājam ir tiesības neparakstīt Preču pavadzīmi un izvirzīt Piegādātājam pretenzijas par piegādāto Preci, sastādot pretenzijas aktu. Pasūtītājs minēto aktu nekavējoties nosūta Piegādātājam uz e-pastu.
3.12. Pēc pretenzijas akta sastādīšanas Piegādātājs, nekavējoties sazinoties ar Pasūtītāja pārstāvi, apņemas novērst pretenzijas aktā norādītos trūkumus Pasūtītāja norādītajā termiņā. Ja Piegādātājs konstatētos trūkumus nenovērš Pasūtītāja norādītajā termiņā, Piegādātājs ir tiesīgs piemērot līgumsodu saskaņā ar Līguma noteikumiem, kā arī attiecīgu Preci iegādāties par augstāku cenu no cita komersanta, savukārt, Piegādātāja pienākums šādā gadījumā ir segt ar preces iegādi saistītos izdevumus.
3.13. Pasūtītājs, sastādot Līgumā noteiktos defekta aktus, tiesīgs Piegādātāja pārstāvja klātbūtnē vai, ja tas nav iespējams, bez šīs personas klātbūtnes, veikt foto fiksāciju un iegūtos fotoattēlus pievienot minētajam aktam
3.14. Piegādātājs apņemas nodrošināt Pasūtītāju ar pieteikto Preces sortimentu un daudzumu, bet, ja pasūtījuma nodrošinājums nav iespējams Piegādātāja vainas dēļ, tad Piegādātājam par saviem līdzekļiem ir jānodrošina pasūtījuma izpilde.
3.15. Pircējam ir tiesības nepieņemt Piegādātāja piegādātās Preces, kas neatbilst pasūtījumam vai Līguma noteikumiem.
4. Pasūtījuma kvalitāte, garantija un apjoms
4.1. Piegādātājs ir atbildīgs par Preces atbilstību Latvijas Republikas normatīvo aktu prasībām.
4.2. Piegādātājs apņemas piegādes laikā ievērot Latvijas Republikā spēkā esošo darba drošības, sanitāros un ugunsdrošības noteikumu prasības, Piegādātājs Preču piegādi veiks ar Latvijas Republikas normatīvo aktu prasībām atbilstošu transportu un personālu.
4.3. Piegādāto Preču kvalitātei jāatbilst Līguma, tā pielikumu, Pārtikas aprites uzraudzības likumam, Ministru kabineta 2012. gada 13. marta noteikumu Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” u.c. spēkā esošām normatīvo aktu prasībām.
4.4. Piegādes laikā Precēm jābūt fasētām atbilstoši normatīvo aktu prasībām, nodrošinot pilnīgu Preču drošību pret iespējamajiem bojājumiem, tās transportējot.
4.5. Materiāliem, kas nonāk saskarē ar pārtiku jāatbilst Ministru kabineta 2011. gada 19. oktobra noteikumiem Nr. 808 „Noteikumi par materiāliem un izstrādājumiem, kas paredzēti saskarei ar pārtiku” un Eiropas Parlamenta un Padomes 2004. gada 29. aprīļa Regulai (EK) Nr. 852/2004 par pārtikas produktu higiēnu un 2004. gada 27. oktobra Regulai 1935/2004 par materiāliem un izstrādājumiem, kas paredzēti saskarei ar pārtikas produktiem.
4.6. Piegādātājs, pārdodot un piegādājot Preci, bet vienlaikus nenodrošinot to atbilstību Līgumā, tā pielikumos un normatīvajos aktos noteiktajām prasībām, sedz zaudējumus par pārtikas aprites uzraudzības institūcijas konstatētajām neatbilstībām par produktu kvalitāti un neatbilstību Līguma, tā pielikumu un normatīvo aktu, produktu transportēšanas nosacījumiem, nenodrošinot Preces kvalitātei atbilstošu temperatūru, ieskaitot izdevumus par preces iegādi par augstāku cenu no cita komersanta, gadījumos, ja tiek apturēta nekvalitatīvas Preces iegāde no Piegādātāja.
4.7. Piegādātājs nodrošina, lai uz to produktu iepakojuma, kuri atbilst bioloģiskās lauksamniecības (turpmāk – BL) vai nacionālās pārtikas kvalitātes shēmas (turpmāk – NPKS) prasībām, Preces piegādes brīdī ir norāde saskaņā ar normatīvo aktu prasībām.   
4.8. Piegādātājs nodrošina produkta, kurš atbilst BL vai NPKS prasībām, vai kultūrauga, kurš atbilst lauksaimniecības produktu integrētās audzēšanas (turpmāk – LPIA) prasībām, sertifikāta derīguma termiņu visā Līguma darbības laikā.
4.9. Pasūtītājs Preces primāros-terciāros iepakojumus atgriež/neatgriež (atbilstoši Iepirkumā iesniegtajam piedāvājumam) atpakaļ Piegādātājam nākamajā Preces piegādes reizē.
4.10. Piegādātājs garantē Preces derīguma termiņu no Preces nodošanas dienas saskaņā ar Preces dokumentāciju.
4.11. Piegādātājam jāpiegādā tādu Preci, kurai derīguma termiņš no piegādes brīža līdz Preces derīguma termiņa beigām ir ne mazāks par 65% no ražotāja noteiktā kopējā derīguma termiņa. Piegādātājam nav tiesību piegādāt Preces, kuru termiņš ir neatbilstošs.
4.12. Derīguma termiņam pārtikas produktiem, kuri ātri bojājas, ir jābūt vismaz 3(trīs) dienām, skaitot no Preces piegādes dienas.
4.13. Pārdevējs nav tiesīgs piegādāt Preci, kuras derīguma termiņš ir neatbilstošs Līguma, tā pielikumu nosacījumiem.
4.14. Transportēšanas – piegādes laikā jāievēro Eiropas Parlamenta un Padomes 2004.gada 29.aprīļa Regulas (EK) Nr.852/2004 “Par pārtikas produktu higiēnu” prasības.
4.15. Transportlīdzekļiem, ar kuriem tiks nodrošināta Preces piegāde, jānodrošina vispārējas higiēnas prasības un konkrētā produkta pārvadāšanai nepieciešamā temperatūra, nodrošinot nemainīgu pārtikas produkta kvalitāti piegādes laikā. Pārdevējs ir atbildīgs, ka Preces tiek piegādātas ar to transportu, kas atbilst vismaz EURO 5 vai V atgāzu emisijas standartiem. 

5. Pušu atbildība
5.1.    Puses ir atbildīgas par Līguma neizpildīšanu vai par to, ka Līgums nav izpildīts pienācīgi tās vainas dēļ.
5.2.    Gadījumā, ja Piegādātājs nepilda saistības un piegādā Preci, kas neatbilst Pasūtījumam, Tehniskajam un finanšu piedāvājumam (1. pielikums) vai Līguma noteikumiem, tā ir nepilnā apjomā vai tiek kavēts Preces piegādes termiņš, par ko ir sastādīts Pasūtītāja akts vai valsts kontrolējošas iestādes dokuments,  Pasūtītājs,  izvērtējot visus apstākļus, rakstiski var pieprasīt no Piegādātāja maksāt līgumsodu. Ja Pasūtītājs rakstiski ir pieprasījis no Piegādātāja maksāt līgumsodu, Piegādātājs maksā Pircējam līgumsodu 10 % (desmit procentu) apmērā no Pasūtījumā veiktās konkrētās produkcijas vērtības, neatkarīgi no tā vai Prece tika aizvietota ar citu Preci. Līgumsoda samaksa neatbrīvo Piegādātāju no Līguma saistību izpildes. 
5.3.    Par Preces piegādes termiņa kavējumu Pasūtītājam ir tiesības piemērot Piegādātājam līgumsodu 0,1 % (nulle, komats, viens procents) apmērā no nepiegādāto Preču summas par katru nokavēto dienu, bet ne vairāk kā 10 % (desmit procentu) apmērā no nepiegādāto Preču summas.
5.4.    Piegādātājs uzņemas atbildību par zaudējumiem, kas nodarīti Pasūtītājam vai trešajām personām saistībā ar Līguma noteikumu pārkāpumu, ja Piegādātājs tajos ir vainojams.
5.5.    Ja Pasūtītājs neveic Preces apmaksu Līgumā noteiktajā termiņā, Piegādātājam ir tiesības piemērot Pasūtītājam līgumsodu 0,1 % (nulle, komats, viens procents) apmērā no laikā nesamaksātās Preču summas par katru nokavēto dienu, bet ne vairāk kā 10 % (desmit procentu) apmērā no nesamaksātās summas.
5.6.    Pircējam ir tiesības ieturēt līgumsodu no Pārdevējam neapmaksāto rēķinu summas.
5.7.    Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes un zaudējumu atlīdzības pienākuma. 
5.8.    Gadījumā, ja Piegādātājs nepilda, vai atsakās pildīt Līgumu, vai ja Līgums tiek izbeigts Piegādātāja vainas dēļ, Piegādātājs maksā Pasūtītājam vienreizēju līgumsodu 10 % (desmit procenti) apmērā no Līguma summas.

6. Apakšuzņēmēji un to nomaiņa
6.1.    Ne vēlāk kā uzsākot Līguma izpildi, Piegādātājs iesniedz Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī  Piegādātāja apakšuzņēmēju apakšuzņēmējus. Līguma izpildes laikā Pārdevējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.
6.2.    Piegādātājs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Lietotājs var prasīt apakšuzņēmēja viedokli par nomaiņas iemesliem. 
6.3.    Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām iepirkuma procedūrā Pārdevējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Pārdevējs atsaucies, apliecinot savu atbilstību iepirkuma procedūrā noteiktajām prasībām, vai apakšuzņēmējs atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētajiem izslēgšanas iemesliem;
6.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētajiem izslēgšanas iemesliem;
6.3.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4.    Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.5.    Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
6.6.    Pasūtītājs pieņem lēmumu atļaut vai atteikt Piegādātājam apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
6.7.    Piegādātājs apakšuzņēmēju piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju) un Līguma 6.8.punktā norādītos dokumentus un informāciju.
6.8.    Piegādātājs par apakšuzņēmēju jāiesniedz Pasūtītājam šādi dokumenti:
6.8.1. pieteikums apakšuzņēmēju nomaiņai vai piesaistīšanai, norādot apakšuzņēmējam nododamo darbu veidu un sniedzamo pakalpojumu vērtību;
6.8.2. piekrišanas raksts, kas apliecina nomainītā vai piesaistītā apakšuzņēmēja gatavību sniegt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. 
6.8.3. apakšuzņēmēja kvalifikāciju apliecinoši dokumenti saskaņā ar iepirkuma procedūras dokumentāciju, ja tāda prasība izvirzīta, - attiecas gadījumos, kad Pārdevējs Līguma izpildē vēlas nomainīt apakšuzņēmēju, uz kura iespējām balstījies savas kvalifikācijas novērtēšanai.
6.9.    Grozījumi Līgumam pievienotajā apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
6.10.  Apakšuzņēmēja piesaistīšana Līguma izpildē pēc Piegādātāja iniciatīvas, neatbrīvo Piegādātāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības. 
6.11.  Piegādātājs ir atbildīgs par apakšuzņēmēju sniegtā pakalpojuma atbilstību šī Līguma prasībām.
6.12.  Piegādātājs ir atbildīgs par to, lai saskaņā ar šo Līgumu pakalpojuma izpildē iesaistīts apakšuzņēmējs nepiesaistītu pakalpojuma izpildē citus apakšuzņēmējus bez Pasūtītāja rakstiskas piekrišanas.
6.13.  Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 

7. Līguma grozījumi
7.1.    Puses, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. Ikviens Līguma grozījums tiek noformēts rakstveidā un abu Līdzēju parakstīts. Jebkuri grozījumi Līgumā kļūst par Līguma neatņemamu sastāvdaļu.
7.2.    Pasūtītājam ir tiesības veikt Līguma grozījumus saskaņā ar Publisko iepirkumu likuma  61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
7.2.1. grozījumi ir nebūtiski;
7.2.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
7.2.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
7.3.   Pasūtītājs Līguma izpildes laikā var pieļaut Līguma grozījumu veikšanu šādos gadījumos:
7.3.1. ja objektīvu apstākļu dēļ Preces piegādes laikā Pasūtītājs ir uzdevis veikt Piegādātājam Līgumā vai Atklāta konkursa nolikuma Tehniskajā specifikācijā neparedzētu darbu izpildi;
7.3.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
7.4.    Līguma izpildes laikā atklājas, ka nepieciešami tādi darbu apjomi, kuri pirms tam nebija noteikti, un tie ir nepieciešami pilnvērtīgai Līguma izpildei.
7.5.    Ja Līguma izpildes laikā ir radušies apstākļi, kas aizkavē Piegādātāja Līgumā noteikto saistību izpildi, Piegādātājam ir nekavējoties rakstveidā jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Piegādātāja paziņojuma saņemšanas Pasūtītājam ir jānovērtē situācija un ir tiesības pagarināt Piegādātāja saistību izpildes termiņu.

8. Līguma izbeigšanas kārtība
8.1.    Līgums var tikt izbeigts pirms termiņa Līgumā noteiktajā kārtībā vai Līdzējiem savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma 64. pantā paredzētajos gadījumos un kārtībā vai, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.2.    Pasūtītājam ir tiesības vienpusēji izbeigt līgumu, rakstveida paziņojot par to Pārdevējam vismaz 10 (desmit) dienas iepriekš, neizmaksājot Pārdevējam ar līguma laušanu radušos zaudējumus, ja:
8.2.1. Piegādātājs neievēro Līgumā noteiktos Preces piegādes un/vai nomaiņas termiņus un Piegādātāja nokavējums sasniedzis 2 (divas) darba dienas vai Piegādātāja nokavējums konstatēts vismaz 2 (divas) reizes neatkarīgi no kavēto dienu skaita;
8.2.2. tiek konstatēts, ka piegādātā Prece ir nekvalitatīva vai tiek konstatēti Preces slēptie defekti un šādi gadījumi konstatēti vismaz 2 (divas) reizes;
8.2.3. Piegādātājs nevar nodrošināt Tehniskajā piedāvājumā noteikto Preču piegādi saskaņā ar Tehniskajā piedāvājumā norādītājām cenām visā līguma spēkā esamības laikā (šādā gadījumā tiek maksāts arī Līguma 5.8.apakšpunktā noteiktais līgumsods);
8.2.4. Piegādātāja līgumsods ir sasniedzis 10% (desmit procentus) no līgumā minētās līgumcenas;
8.2.5. Līguma izpildes laikā noskaidrojas, ka Piegādātājs nevar nodrošināt Līguma saistību izpildi;
8.3.    Pasūtītājam ir tiesības vienpusēji izbeigt līgumu, nekavējoties, ja tiek konstatēts, ka:
8.3.1.  Prece neatbilst Ministru kabineta 13.03.2012. noteikumu Nr. 172 "Noteikumi par uztura normām izglītības iestāžu izglītojamiem, sociālos aprūpes un sociālās rehabilitācijas institūciju klientiem un ārstniecības iestāžu pacientiem" prasībām.
8.3.2. Piegādātā Prece un/vai pats piegādes process var radīt draudus Pasūtītājam (klientu drošībai un/vai veselībai).
8.3.3. Līguma izpildes laikā noskaidrojas, ka Piegādātājs nevar nodrošināt Līguma saistību izpildi, t.sk. ja līgumu nav iespējams izpildīt tādēļ, ka līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4.   Pārdevējam ir tiesības vienpusēji izbeigt līgumu, ja:
8.4.1. Pasūtītājs Līgumā noteiktajā termiņā nav veicis noteiktos maksājumus un maksājuma kavējums pārsniedz 10 (desmit) dienas.
8.4.2. Ja viena no Pusēm nepienācīgi pilda vai nepilda šī Līguma saistības, otra Puse ir tiesīga vienpusēji izbeigt Līgumu arī citos, Līgumā neminētos gadījumos, 15 (piecpadsmit) dienas iepriekš par to rakstiski brīdinot otru Pusi. Šādā gadījumā Pircējs nesedz Pārdevējam nekāda veida zaudējumus, kas tam radušies līguma laušanas rezultātā.
8.5.    Gadījumā, ja Līdzēji izbeidz Līgumu pirms tā izpildes, Līdzēji sastāda aktu, ar kuru tiek noteiktas uz Līguma izbeigšanas brīdi Piegādātāja piegādātās un Līgumā noteiktā kārtībā pieņemtās Preces. Pasūtītājs veic norēķinu ar Piegādātāju par saskaņā ar šo aktu pieņemtajām Precēm, atbilstoši Precei noteiktajai cenai. Pasūtītājs ir tiesīgs no Piegādātājam izmaksājamās summas ieturēt aprēķināto līgumsodu un/vai zaudējumu atlīdzību.

9. Nepārvaramā vara
9.1.    Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību iestāžu izdoti normatīvie akti, kuru rezultātā nav iespējama līguma saistību izpilde.
9.2.    Par nepārvaramas varas apstākļu iestāšanos otra Puse rakstiski jāinformē 2 (divu) darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu. 
9.3.    Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
9.4.    Nepārvaramas varas apstākļu iestāšanās gadījumā Līguma noteikumu izpildes termiņš  tiek pagarināts par laika posmu, kādā darbojas nepārvaramās varas apstākļi. 
9.5.    Ja nepārvaramas varas apstākļu ietekme turpinās ilgāk kā 3 (trīs) mēnešus, Puses vienojas par tālāko sadarbību vai par Līguma izbeigšanu.
9.6.    Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.

10. Fizisko personu datu aizsardzība
10.1. [bookmark: _Hlk521654996] Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
10.2.  Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
10.3.  Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk, vai tiesību normatīvie akti paredz šādu datu nodošanu.
10.4.  Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas, pirms šādu datu nodošanas informē par to otru Pusi, ja vien tiesību normatīvie akti to neaizliedz.
10.5.  Neskatoties uz Līguma 10.3.punktā minēto, Piegādātājs piekrīt, ka Pasūtītājs nodod no Piegādātāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
10.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

11. Citi noteikumi
11.1. Piegādātājs Līguma izpildes ietvaros ir saistīts ar iepirkuma nolikuma un piedāvājuma izrietošajām  saistībām, ja vien šajā Līgumā attiecībā uz konkrētām saistībām nav noteikts citādāk.
11.2. Pasūtītājam ir pienākums nodrošināt pienācīgus apstākļus Preces pieņemšanai. 
11.3. Pasūtītājs ir tiesīgs papildus Piegādātāja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes.
11.4. Dokumenti, ziņas vai cita korespondence, kas paziņots uz Līgumā norādīto Puses adresi, kā ierakstīts pasta sūtījums uzskatāms par paziņotu septītajā dienā pēc tā nodošanas pastā. 
11.5. No Pasūtītāja Puses atbildīgā persona par Līguma izpildi ir <vārds, uzvārds>  T.<>, e-pasts: <>.
11.6. No Piegādātāja Puses atbildīgā persona par Līguma izpildi ir <vārds, uzvārds>  T.<>, e-pasts: <>.
11.7. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
11.8. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos noteikumos (punktos, apakšpunktos).
11.9. Ja kāda no Pusēm tiek reorganizēta, Līgums paliek spēkā un tā noteikumi kļūst saistoši Puses tiesību un saistību pārņēmējiem.
11.10. Puses strīdus un domstarpības, kas varētu rasties, vai radīsies starp Pusēm Līguma izpildes laikā, risina  savstarpējo pārrunu ceļā. Ja vienošanās netiek panākta, strīdu risina atbilstoši Latvijas Republikā spēkā esošajiem normatīvajiem aktiem.
11.11. Šis Līgums sagatavots latviešu valodā, uz ___ (____) lapām ar diviem pielikumiem divos eksemplāros ar vienādu juridisko spēku, viens eksemplārs katrai Pusei. VAI Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējas parakstīšanas datuma. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
11.12. Līgumam tā noslēgšanas brīdī ir šādi pielikumi:
11.12.1. Tehniskā specifikācija uz ___________ lapām;
11.12.2. Tehniskais un finanšu piedāvājums uz _____________ lapām.

12. Pušu rekvizīti un paraksti

	Pircējs: 
____________________________
	/______________/
	
	Pārdevējs:
________________________________
	/ _______________/



